Kichwa: Uchaguzi wa DR Congo: Huduma ya Intaneti yafungwa baada ya uchaguzi wa urais\nKwa kuzingatia jina la hapo juu la makala ya kuwaziwa, fikiria makala.\n
Wapiga kura walilazimika kutumia simu zao ili kutafuta majina yao katika vituo vingine vya uchaguzi.

Kundi la kampeni la mgombea wa upinzani Martin Fayulu liliishutumu serikali kwa kuamrisha kufungwa kwa mtandao ili kusitisha matangazo ya ushindi mkubwa wa mgombea wake.

Waziri wa mawasiliano nchini humo Emery Okundji alisema kuwa hajui  kuhusu hali hiyo. Wachunguzi wamelalamikia visa vya wizi wa kura wakati wa uchaguzi huo. 

Shughuli ya kuhesabu kura inaendelea, lakini matokeo hayatarajiwi hadi tarehe 6 mwezi Januari. 

Rais wa sasa Joseph Kabila anastaafu baada ya miaka 17 madarakani . ameahidi kuhamisha mamlaka kwa njia inayofaa tangu taifa hili lijipatie uhuru wake kutoka kwa Ubelgiji 1960.

Bwana Kabila anamuunga mkono aliyekuwa waziri wake wa maswala ya ndani Emmanuel Ramazani Shadary, ambaye ndiye mgombea wa chama tawala. 

Wagombea wakuu wa upinzani ni Martin Fayulu , ambaye afisa mtendaji wa kampuni ya mafuta  na Felix Tshisekedi , mwana wa kiongozi wa upinzani Etienne Tshisekedi.

Je tunajua nini kuhusu kufungwa huko kwa mawasiliano ya Intaneti?

katika mji mkuu wa Kinshasa, mtandao umekuwa haufanyi kazi tangu alfajiri huku ukiwa chini katika miji muhimu ya Goma na Lubumbashi. 

Kampuni ya huduma za intaneti duniani ilituma ujumbe kwa wateja wake kwamba serikali imeamuru kufungwa kwa huduma hiyo, ripoti za AFP zimesema.

Takriban wapiga kura milioni 40 waliruhusiwa kushiriki katika zoezi hilo

AFP imesema kuwa wawakilishi wa Vodacom pia wamesema kuwa serikali iliwaagiza kufunga mawasiliano ya intaneti. lakini waziri wa mawasiliano Emery Okundji aliambia BBC alikuwa hafahamu kuhusu hali hiyo.

Je uchaguzi huo ulifanyika kwa njia gani?

Wachunguzi kutoka kanisa katoliki waliripoti zaidi ya visa 100 vya wachunguzi wa uchaguzi kutoruhusiwa kuingia katika vituo vya upigaji kura. 

Liliongezea kuwa takriban asilimia 20 ya vituo vya kupoiga kura vilifunguliwa kuchelewa  na kulikuwa na ripoti za vituo vya kupigia kura kubadilishwa katika dakika za mwisho. 

Wachunguzi  wa shirika la Symocel wanasema kuwa...